ddrg/super_eurlex huggingface dataset:
Ärakuulamise eest vastutava ametniku lõpparuanne (1)

Juhtum AT.37956 – sarrusevardad

(2020/C 312/06)

Viidates oma kirjalikult ja suuliselt esitatud teabes kohtujurist Kokotti arvamusele kohtuasjas Solvay vs. komisjon (15) ja Euroopa Inimõiguste Kohtu kohtupraktikale, (16) on kõik pooled kritiseerinud nende menetluste ülemäärast kestust, milleks on umbes 18 aastat, ning väitnud, et rikutud on nende põhiõigust asja arutamisele mõistliku aja jooksul, mis on sätestatud Euroopa Liidu põhiõiguste harta artikli 41 lõikes 1 ja artikli 47 teises lõigus. Poolte sõnul puudus komisjonil legitiimsus menetluse taasavamiseks, sest menetluse ülemäärane kestus ja vajadus võtta sama otsust vastu kaks korda tulenes konkreetselt vaid komisjoni enda eksimustest. Kui komisjon otsustab ikkagi vastu võtta kolmanda keelava otsuse, peaks ta märkimisväärselt vähendama trahve, et peegeldada menetluse ülemäärast kestust.

13.

Võttes arvesse kõiki haldus- ja kohtumenetluse etappe, on juhtumiga seotud menetluse – mis sai alguse komisjoni uurimistega 2000. aasta oktoobrist detsembrini – kogukestus kahtlemata eriti pikk. Möödunud on tõepoolest üle 18 aasta. Võttes arvesse, et 21. septembri 2017. aasta kohtuotsustes ei ole Euroopa Kohus käsitlenud mitut Üldkohtu otsuste peale esitatud kaebuste põhjendust, nii et viimati nimetatud kohtuotsustega kinnitati 2009. aasta otsust, on tõenäoline, et vähemalt mõned pooled kasutavad oma õigust lasta Üldkohtul ja Euroopa Kohtul vaadata üle ka komisjoni kolmas otsus. Eeldades, et see kohtuliku kontrolli kolmas etapp lõpetab viimaks juhtumiga seotud haldus- ja kohtumenetluse, on täiesti võimalik, et selleks ajaks on möödunud 22 või 23 aastat.
Arvamus, mille konkurentsi piiravat tegevust ja turgu valitsevat seisundit käsitlev nõuandekomitee esitas oma 27. juuni 2019. aasta koosolekul otsuse eelnõu kohta seoses juhtumiga AT.37956 – Ronds à Beton (Sarrusevardad)

Raportöör: Austria

(2020/C 312/04)

Nõuandekomitee (kaheksa liikmesriiki) nõustub komisjoniga, et otsuse eelnõus käsitletav konkurentsivastane käitumine kujutab endast äriühingute kokkuleppeid ja/või kooskõlastatud tegevust asjaolude asetleidmise ajal jõus olnud ESTÜ asutamislepingu artikli 65 lõike 1 tähenduses.

Nõuandekomitee (kaheksa liikmesriiki) nõustub komisjoniga, et otsuse eelnõus osutatud asjaomased äriühingud osalesid ESTÜ asutamislepingu artikli 65 lõike 1 ühes, mitmeosalises ja vältavas rikkumises, nagu on kirjeldatud otsuse eelnõus.

Nõuandekomitee (kaheksa liikmesriiki) nõustub komisjoniga, et kokkulepete ja/või kooskõlastatud tegevuse eesmärk ja/või mõju oli konkurentsi piiramine ESTÜ asutamislepingu artikli 65 lõike 1 tähenduses.

Nõuandekomitee (kaheksa liikmesriiki) nõustub komisjoniga, et kokkulepped ja/või kooskõlastatud tegevus võisid oluliselt mõjutada ELi liikmesriikide vahelist kaubandust.

Nõuandekomitee (kaheksa liikmesriiki) nõustub komisjoniga, et õigusliku alusena on kohaldatavad määruse (EÜ) nr 1/2003 artikli 7 lõige 1 ja artikli 23 lõige 2.

Nõuandekomitee (kaheksa liikmesriiki) nõustub komisjoniga, et materiaalõiguslike normidena on kohaldatav ESTÜ asutamislepingu artikli 65 lõige 1, olenemata nimetatud lepingu aegumisest.

Nõuandekomitee (kaheksa liikmesriiki) nõustub komisjoniga, et 23. aprilli 2018. aasta suulise ärakuulamisega heastati menetlusviga, mille Euroopa Kohus tuvastas oma 21. septembri 2017. aasta otsustes.

Nõuandekomitee (kaheksa liikmesriiki) nõustub komisjoniga, et pärast menetluse jätkamist esitatud poolte väiteid on otsuse eelnõus nõuetekohaselt käsitletud.

12.

Nõuandekomitee (kaheksa liikmesriiki) nõustub komisjoniga, et otsuse eelnõus kirjeldatud põhjustel on üldiste huvide ja asjaomaste äriühingute huvide kaalumisel oluline, et tagataks Euroopa Liidu konkurentsieeskirjade tõhus rakendamine.
(49)

Komisjon on teadlik, et äriühing Ferriere Nord esitas talle kasulikku teavet, mis võimaldas tal piirava tegevuse üksikasju paremini mõista. Komisjon on seisukohal, et nimetatud asjaolu rahuldab teatise punkti D esimest lõiku, mille kohaselt on trahvisumma vähendamine võimalik juhul, kui ettevõtja esitab komisjonile enne vastuväiteteatise saatmist teavet, dokumente või teisi tõendeid, mis aitavad toimunud rikkumise olemasolu kinnitada. Komisjon arvab, et äriühingu Ferriere Nord trahvisumma vähendamine 20 % võrra on seetõttu põhjendatud.
Arvamus, mille konkurentsi piiravat tegevust ja turgu valitsevat seisundit käsitlev nõuandekomitee esitas oma 6. mai 2019. aasta koosolekul otsuse eelnõu kohta seoses juhtumiga AT.40135 – Forex (Three Way Banana Split)

Raportöör: Tšehhi

(EMPs kohaldatav tekst)

(2020/C 226/03)

Nõuandekomitee (9 liikmesriiki) nõustub komisjoniga, et otsuse eelnõus käsitletav konkurentsivastane käitumine kujutab endast ettevõtjate kokkuleppeid ja/või kooskõlastatud tegevust Euroopa Liidu toimimise lepingu artikli 101 ja EMP lepingu artikli 53 tähenduses.

3.

Nõuandekomitee (9 liikmesriiki) nõustub komisjoniga, et otsuse eelnõus osutatud ettevõtjad on osalenud Euroopa Liidu toimimise lepingu artikli 101 ja EMP lepingu artikli 53 ühes ja pidevas rikkumises, nagu on otsuse eelnõus kirjeldatud.
—

Teiseks korrutab komisjon need summad asjakohase korrigeerimisteguriga, mis on kõigi poolte jaoks sama ning kajastab müügi- ja ostuhinna vahet G10 vääringuid hõlmanud valuuta hetketehingute puhul. See tegur on kahe komponendi summa: üks on seotud turutegemisega ja teine oma arvel kauplemisega.
(12)

Otsuses käsitletakse kartelli „Essex Express“ (mis sai nime Bloombergi erialase jututoa järgi, kus on tõendid kõnealusest tegevusest) ettevõtjate UBS, Barclays, RBS ja BOTM vahel ajavahemikul 14. detsembrist 2009 kuni 31. juulini 2012. Eri ettevõtjate osalemise kestus on erinev (vt punkt (16)). Kartell on dokumenteeritud teabevahetuses, mis leidis aset kahes esialgu samaaegselt töötanud Bloombergi jututoas: i) „Essex Express ’n Jimmy“, kus osalesid ettevõtjate UBS, Barclays ja RBS kauplejad; ning ii) „Grumpy Semi Old Men“, kus osalesid ettevõtjate BOTM, Barclays ja RBS kauplejad. 2011. aasta jaanuaris ühines „Grumpy Semi Old Men“ jututoaga „Essex Express ‘n Jimmy“, mis jätkas tegevust kuni 2012. aasta juulini. Nendes jututubades osalenud eraisikud olid kauplejad, kelle vastavad ettevõtjad olid asjaomasel ajavahemikul palganud, ja neil kõigil oli voli teha neid palganud ettevõtja nimel ja arvel G10 vääringutega valuuta hetketehinguid, kasutades vastavat selleks otstarbeks määratud valuuta hetketehingute kauplemislauda.
Arvamus, mille konkurentsi piiravat tegevust ja turgu valitsevat seisundit käsitlev nõuandekomitee esitas oma 6. mai 2019. aasta koosolekul otsuse eelnõu kohta seoses juhtumiga AT.40135 – Forex-Essex Express

Raportöör: Tšehhi

(EMPs kohaldatav tekst)

(2020/C 219/05)

Nõuandekomitee (9 liikmesriiki) nõustub komisjoniga, et otsuse eelnõus käsitletav konkurentsivastane käitumine kujutab endast ettevõtjate kokkuleppeid ja/või kooskõlastatud tegevust Euroopa Liidu toimimise lepingu artikli 101 ja EMP lepingu artikli 53 tähenduses.

3.

Nõuandekomitee (9 liikmesriiki) nõustub komisjoniga, et otsuse eelnõus osutatud ettevõtjad on osalenud Euroopa Liidu toimimise lepingu artikli 101 ja EMP lepingu artikli 53 ühes ja pidevas rikkumises, nagu on otsuse eelnõus kirjeldatud.
Kokkuvõte komisjoni otsusest,

31. märts 2021,

Euroopa Liidu toimimise lepingu artikli 101 ja EMP lepingu artikli 53 kohase menetluse kohta

(Juhtum AT.40023 – PIIRIÜLENE JUURDEPÄÄS TASULISTELE TELEVISIOONITEENUSTELE)

(teatavaks tehtud numbri C(2021) 2076 all)

(Ainult ingliskeelne tekst on autentne)

(EMPs kohaldatav tekst)

(2021/C 184/07)

31. märtsil 2021 võttis komisjon vastu otsuse Euroopa Liidu toimimise lepingu artikli 101 ja Euroopa Majanduspiirkonna lepingu artikli 53 kohase menetluse kohta. Nõukogu määruse (EÜ) nr 1/2003 (1) artikli 30 kohaselt avaldab komisjon allpool poolte nimed ja otsuse põhilise sisu, pidades silmas ettevõtjate õigustatud huvi kaitsta oma ärisaladusi.

26. juuli 2016. aasta otsusega, mis tehti teatavaks numbri C(2016) 4740 final (edaspidi „2016. aasta otsus“) all, muutis komisjon kohustused äriühingutele Viacom Inc. ja Paramount Pictures International Limited (varem Viacom Global (Netherlands) B.V.) siduvaks.

(2)

7. märtsi 2019. aasta otsusega, mis tehti teatavaks numbri C(2019) 1772 final (edaspidi „2019. aasta otsus“) all, muutis komisjon sarnased kohustused siduvaks äriühingutele The Walt Disney Company ja The Walt Disney Company Limited (edaspidi üheskoos „Disney“), Comcast Corporation, Universal Studios International B.V. ja Universal Studios Limited (edaspidi üheskoos „NBCUniversal“), Sony Corporation (praegu Sony Group Corporation), CPT Holdings Inc. ja Colgems Productions Limited (edaspidi üheskoos „Sony Pictures“), Warner Media LLC ja Warner Bros. International Television Distribution Inc. (edaspidi üheskoos „Warner Bros.“), ning Sky UK Limited ja Sky Limited (edaspidi üheskoos „Sky“).
(10)

Teiseks vaadeldakse otsuses võimenduse kasutamise tavasid, mis põhinevad kuuest lepingust viie sätetel, millega võimaldatakse Broadcomil laiendada oma turuvõimu ühelt või mitmelt tooteturult ühele või mitmele külgnevale, kuid eraldiseisvale tooteturule. Nende sätete kohta leitakse otsuses esialgu, et teatavatel juhtudel saavutatakse selline võimendus nii, et soodustuste andmine turgudel, kus Broadcomil on esmapilgul valitsev seisund, seatakse sõltuvusse sellest, kas kliendid ostavad turgudel, kus Broadcomil ei ole esmapilgul valitsevat seisundit, tooteid üksnes või peaaegu eranditult Broadcomilt. Otsuses leitakse, et see käitumine põhjustab tõenäoliselt Broadcomi turgu valitseva seisundi laienemist ühelt või mitmelt turult (digimuundurites kasutatavate süsteemikiipide, kiudoptilistes ruuterites kasutatavate süsteemikiipide ja xDSL-ruuterites kasutatavate süsteemikiipide turg) teisele turule (kaabliga ruuterites kasutatavate süsteemikiipide turg). Muudel juhtudel tegeleb Broadcom ristvõimendusega, seades soodustuste andmise turgudel, kus Broadcomil on esmapilgul valitsev seisund, sõltuvusse sellest, kas kliendid ostavad turgudel, kus Broadcomil on esmapilgul samuti valitsev seisund, tooteid üksnes või peaaegu eranditult Broadcomilt. Otsuses leitakse, et selline käitumine tugevdab tõenäoliselt Broadcomi valitsevat seisundit turgudel, kus Broadcomil on esmapilgul valitsev seisund (digimuundurites kasutatavate süsteemikiipide, kiudoptilistes ruuterites kasutatavate süsteemikiipide ja xDSL-ruuterites kasutatavate süsteemikiipide turg).
52.

Konkurentsi peadirektoraat menetles nende nelja konkreetse dokumendiga seotud kaebusi kiiresti. Seoses esimese dokumendiga, mille kohta Broadcom märkis, et see on osaliselt loetamatu, esitas konkurentsi peadirektoraat Broadcomile samal päeval (5. juulil 2019) täielikult loetava koopia. Pärast dokumentide esitajatega ühenduse võtmist esitas konkurentsi peadirektoraat 9. juuli 2019. aasta e-kirjaga Broadcomile rohkem selgitusi ning teise ja kolmanda dokumendi vähem redigeeritud versioonid. Neljanda dokumendi kohta selgitas konkurentsi peadirektoraat oma 9. juuli 2019. aasta e-kirjas, et ta oli menetluse eelmises etapis rahuldanud dokumendi esitaja põhjendatud taotluse muuta asjaomased väljavõtted anonüümseks, sest ulatuslikum avalikustamine võib tuua dokumendi esitajale kaasa konkreetse ohu, et Broadcom võtab vastumeetmeid, et see hinnang leidis edasise läbivaatamise käigus kinnitust ning et igatahes ei ole esitaja täpne identifitseerimine tõenäoliselt asjakohane.
Arvamus, mille konkurentsi piiravaid kokkuleppeid ja turgu valitsevat seisundit käsitlev nõuandekomitee esitas oma 21. septembri 2020. aastal kell 10.30–13.00 (CEST (1)) peetud koosolekul otsuse eelnõu kohta, milles käsitletakse juhtumit AT.40608 – Broadcom

Raportöör: Leedu

(EMPs kohaldatav tekst)

(2021/C 81/07)

Nõuandekomitee (12 liikmesriiki) nõustub komisjoniga, et menetluse võib lõpetada nõukogu määruse (EÜ) nr 1/2003 artikli 9 lõike 1 kohase otsusega, nagu on kirjeldatud otsuse eelnõus.

(3)

Nõuandekomitee (12 liikmesriiki) nõustub komisjoniga, et väljapakutud lõplikud kohustused on sobivad, vajalikud ja proportsionaalsed ning tuleks muuta õiguslikult siduvaks, nagu on sätestatud otsuse eelnõus.
(10)

Komisjon leidis oma esialgses hinnangus, et esmapilgul on Broadcomi käitumine vastuolus Euroopa Liidu toimimise lepingu (edaspidi „alusleping“) artikliga 102 ja Euroopa Majanduspiirkonna lepingu artikliga 54, kuna ta oli sõlminud ainuõiguse andmist käsitlevaid tingimusi sisaldavaid lepinguid kuue suure algseadmete valmistajaga, kes hangivad Broadcomilt süsteemikiipe ja muid tooteid, et paigaldada need digimuunduritesse ja/või ruuteritesse. Need ainuõiguse andmist käsitlevad sätted võib jaotada kahte liiki võimalikeks konkurentsipiiranguteks: i) ainuõigust ja peaaegu ainuõigust käsitlevad kokkulepped ja ii) võimendust käsitlevad piirangud.
C 81/8

ET

Ärakuulamise eest vastutava ametniku lõpparuanne (1)

Juhtum AT.40608 – Broadcom – kohustused

(EMPs kohaldatav tekst)

(2021/C 81/08)

Käesolev aruanne on seotud nõukogu määruse (EÜ) nr 1/2003 (2) artikli 9 lõike 1 kohase kohustusi käsitleva otsuse eelnõuga (edaspidi „otsuse eelnõu“), mis on adresseeritud ettevõtjale Broadcom Inc. (edaspidi „Broadcom“).

Samas juhtumis AT.40608 võttis komisjon juba 16. oktoobril 2019 vastavalt määruse (EÜ) nr 1/2003 artiklile 8 vastu otsuse Broadcomi suhtes ajutiste meetmete kehtestamise kohta (edaspidi „ajutiste meetmete otsus“) (3). Jõudsin juba oma 8. oktoobri 2019. aasta lõpparuandes järeldusele, et ajutiste meetmete menetluses oli tagatud menetlusõiguste tõhus kasutamine (4).

1. aprillil 2020 pakkus Broadcom välja kohustused (edaspidi „esialgsed kohustused“), et lahendada ajutiste meetmete otsuses tõstatatud probleemid ja mõned ajutiste meetmete otsusele eelnenud 26. juuni 2019. aasta vastuväidetes tõstatatud täiendavad probleemid, mis üheskoos moodustavad esialgse hinnangu otsus eelnõu tähenduses.

30. aprillil 2020 avaldas komisjon määruse (EÜ) nr 1/2003 artikli 27 lõike 4 kohase teatise, kutsudes huvitatud kolmandaid isikuid üles esitama märkusi esialgsete kohustuste kohta.

29. juunil 2020 teavitas komisjon Broadcomi saadud märkustest.

31. juulil 2020 esitas Broadcom vastuseks saadud märkustele muudetud kohustused (edaspidi „lõplikud kohustused“).

Otsuse eelnõuga muudetakse lõplikud kohustused Broadcomi jaoks siduvaks seitsmeks aastaks ja selles jõutakse järeldusele, et komisjonil ei ole käesolevas juhtumis enam põhjust võtta meetmeid seoses esialgses hinnangus esitatud probleemidega.

Ma ei ole saanud kohustuste võtmise menetluse kohta ühtki taotlust ega kaebust.

Kokkuvõttes leian, et käesoleva juhtumi puhul on olnud tagatud menetlusõiguste tegelik rakendamine.

Wouter WILS

(1) Vastavalt Euroopa Komisjoni presidendi 13. oktoobri 2011. aasta otsuse 2011/695/EL (ärakuulamise eest vastutava ametniku ülesannete ja pädevuse kohta teatavates konkurentsimenetlustes (ELT L 275, 20.10.2011, lk 29) (edaspidi „otsus 2011/695/EL“)) artiklitele 16 ja 17.

(2) Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, 4.1.2003, lk 1) (edaspidi „määrus 1/2003“).

(3) Komisjoni 16. oktoobri 2019. aasta otsus Euroopa Liidu toimimise lepingu artiklis 102, Euroopa Majanduspiirkonna lepingu artiklis 54 ja nõukogu 16. detsembri 2002. aasta määruse (EÜ) nr 1/2003 (asutamislepingu artiklites 81 ja 82 sätestatud konkurentsieeskirjade rakendamise kohta) artiklis 8 sätestatud menetluse kohta (juhtum AT.40608 – Broadcom), C(2019) 7406 final.

(4) Ärakuulamise eest vastutava ametniku 8. oktoobri 2019. aasta lõpparuanne – Broadcom – ajutiste meetmete menetlus (AT.40608).
(34)

Määruse (EÜ) nr 1/2003 artikli 23 lõike 2 kohaselt määrati järgmised trahvid: esimese rikkumise eest on solidaarselt vastutavad a) Magna International Inc., Magna Closures S.p.A., Magna Mirrors Holding GmbH ja MAGNA International Europe GmbH: 0 eurot; b) Brose Beteiligungs-Kommanditgesellschaft, Coburg, Brose Beteiligungs-Kommanditgesellschaft II, Coburg, Brose Verwaltung SE, Coburg, Brose Fahrzeugteile SE & Co. Kommanditgesellschaft, Bamberg ja Brose Fahrzeugteile SE & Co. Kommanditgesellschaft, Coburg on solidaarselt vastutavad: 3 225 000 eurot. Teise rikkumise eest on solidaarselt vastutavad a) Magna International Inc., Magna Closures S.p.A. ja Magna Mirrors Holding GmbH: 0 eurot; b) Kiekert AG: 14 971 000 eurot.
(11)

Kuue ELi liikmesriigi puhul, kus toimus valdav osa (üle 80 %) modafiniili müügist EMPs, leitakse otsuses, et kompromisskokkulepe kujutas endast ka tagajärjel põhinevat konkurentsipiirangut ELi toimimise lepingu artikli 101 tähenduses. Need on Hispaania, Madalmaad, Prantsusmaa, Rootsi, Saksamaa ja Ühendkuningriik. Otsuses leitakse, et Cephalonil oli kõigil asjaomastel turgudel turuvõim, et Teva oli tema kõige suurem konkurentsioht ja et ükski teine geneeriliste ravimite tootja ei avaldanud Cephalonile kompromisskokkuleppe sõlmimise ajal konkurentsisurvet.
(18)

Vastutus rikkumise eest omistati solidaarselt ettevõtjatele Vinnolit GmbH & Co. KG (otsese osalemise eest ajavahemikus 26. detsembrist 2011 kuni 29. juunini 2016), Westlake Chemical Corporation (kui Vinnolit GmbH & Co. KG põhiemaettevõtja ajavahemikus 31. juulist 2014 kuni 29. juunini 2016), Westlake Germany GmbH & Co KG (kui Vinnolit GmbH & Co. KG kaudne emaettevõtja ajavahemikus 31. juulist 2014 kuni 29. juunini 2016) ja Vinnolit Holdings GmbH (kui Vinnolit GmbH otsene emaettevõtja ajavahemikus 26. detsembrist 2011 kuni 29. juunini 2016).
Kokkuvõte

komisjoni 6. märtsi 2020. aasta otsusest

Euroopa Liidu toimimise lepingu artikli 102 kohase menetluse kohta

(Juhtum AT.40335 – Rumeenia gaasiühendused)

(teatavaks tehtud numbri C(2020) 1232 all)

(Ainult ingliskeelne tekst on autentne)

(2021/C 16/04)

6. märtsil 2020 võttis komisjon vastu otsuse Euroopa Liidu toimimise lepingu artikli 102 kohase menetluse kohta. Kooskõlas nõukogu määruse (EÜ) nr 1/2003 (1) artikliga 30 avaldab komisjon osaliste nimed ja otsuse põhilise sisu, sealhulgas kehtestatud sanktsioonid, võttes arvesse ettevõtjate õigustatud huvi kaitsta oma ärisaladusi.

(3)

Komisjon leiab, et kohustused, mis Transgaz pärast esialgset hindamist välja pakkus, ja huvitatud kolmandate isikute esitatud märkused on kindlaks tehtud konkurentsiprobleemide lahendamiseks piisavad. Esiteks nähakse kohustustega ette, et Transgaz teeb kättesaadavaks suuremad võimsused maagaasi ekspordiks Ungarisse ja Bulgaariasse. Teiseks nähakse kohustustega ette, et Transgaz tagab, et ettepanekud tariifide kohta, mille ta esitab Rumeenia energeetikasektorit reguleerivale asutusele, ei diskrimineeri eksporti. Lõpuks nähakse kohustustega ette, et Transgaz ei takista ega diskrimineeri gaasieksporti otseselt ega kaudselt ühelgi muul viisil.
Arvamus, mille konkurentsi piiravat tegevust ja turgu valitsevat seisundit käsitlev nõuandekomitee esitas 19. veebruari 2020. aasta koosolekul otsuse eelnõu kohta, milles käsitletakse juhtumit AT.40335 – Rumeenia gaasiühendused

Raportöör: Itaalia

(2021/C 16/02)

Nõuandekomitee (9 liikmesriiki) nõustub komisjoniga, et menetluse võib lõpetada nõukogu määruse (EÜ) nr 1/2003 artikli 9 lõike 1 kohase otsusega, nagu on kirjeldatud otsuse eelnõus.

3)

Nõuandekomitee (9 liikmesriiki) nõustub komisjoniga, et pakutud kohustused on sobivad, vajalikud ja proportsionaalsed ning tuleks muuta õiguslikult siduvaks, nagu on sätestatud otsuse eelnõus.
Ärakuulamise eest vastutava ametniku lõpparuanne (1)

Juhtum AT.40335 – Rumeenia gaasiühendused

(2021/C 16/03)

(1)

Nõukogu määruse (EÜ) nr 1/2003 (2) artikli 9 lõike 1 kohane otsuse eelnõu on adresseeritud äriühingule Societatea Naţională de Transport Gaze Naturale Transgaz S.A. (edaspidi „Transgaz“). See puudutab väidetavat konkurentsivastast käitumist vastavalt ELi toimimise lepingu artiklile 102, mis seisneb selles, et Transgaz takistab maagaasi eksporti Rumeeniast teistesse liikmesriikidesse.
(5)

Selle järel on osalistel olnud täielik juurdepääs kõnealuse rikkumisega seotud toimikuosadele. Osalised vastasid vastuväidetele lõpptähtaja mitme pikendamise järel ja teatasid, et nad oleks huvitatud arutelust kokkuleppe sõlmimiseks. 2. veebruaril 2021 pakkus komisjon osalistele ametlikult võimalust asuda kokkuleppe otsimise teele. Kõik osalised vastasid, et nad on valmis alustama arutelu kokkuleppe sõlmimiseks. 28. aprilliks 2021 esitasid osalised komisjonile ametlikud kokkuleppemenetluse ettepanekud. 21. mail 2021 võttis komisjon vastuväited vastu kokkuleppemenetlusel. Kõik osalised vastasid, et need olid nende kokkuleppemenetluse ettepanekute sisuga kooskõlas.
C 435/3

ET

Ärakuulamise eest vastutava ametniku lõpparuanne (1)

Juhtum AT.40394 – ASPEN

(EMPs kohaldatav tekst)

(2021/C 435/03)

Käesolev aruanne on seotud nõukogu määruse (EÜ) nr 1/2003 (2) artikli 9 lõike 1 kohase kohustusi käsitleva otsuse eelnõuga (edaspidi „otsuse eelnõu“), mis on adresseeritud ettevõtjatele Aspen Pharmacare Holdings Ltd ja ASPEN PHARMA IRELAND LIMITED (edaspidi „Aspen“).

15. mail 2017 algatas komisjon menetluse Aspeni hinnakujunduse kohta teatavate vähiravimite puhul, et võtta vastu määruse 1/2003 III peatüki kohane otsus.

24. novembril 2017 tunnistasin Euroopa Tarbijaliitude Ameti (BEUC) huvitatud kolmandaks isikuks.

Komisjon võttis 19. juunil 2020 vastu määruse (EÜ) nr 1/2003 artikli 9 lõikes 1 osutatud esialgse hinnangu, milles esitati komisjoni tuvastatud konkurentsiprobleemid. Aspenit teavitati esialgsest hinnangust 22. juunil 2020. Aspen esitas vastuse komisjoni esialgsele hinnangule 6. juulil 2020.

9. juulil 2020 esitas Aspen ettepaneku kohustuste võtmiseks (edaspidi „kavandatud kohustused“), et kõrvaldada komisjoni esialgses hinnangus tõstatatud probleemid.

15. juulil 2020 avaldas komisjon määruse nr 1/2003 artikli 27 lõike 4 kohase teatise, kutsudes huvitatud kolmandaid isikuid üles esitama märkusi kavandatud kohustuste kohta.

9. detsembril 2020 teavitas komisjon Aspenit saadud märkustest.

28. jaanuaril 2021 esitas Aspen muudetud kohustused (edaspidi „muudetud kohustused“).

Otsuse eelnõuga tehakse ettepanek muuta lõplikud kohustused Aspeni jaoks siduvaks kümneks aastaks ja et komisjonil ei ole käesolevas juhtumis enam põhjust võtta meetmeid seoses esialgses hinnangus tõstatatud probleemidega.

Kokkuvõttes leian, et käesolevas juhtumis on menetlusõiguste tegelik rakendamine olnud tagatud.

Brüssel, 5. veebruar 2021 Wouter WILS

(1) Vastavalt Euroopa Komisjoni presidendi 13. oktoobri 2011. aasta otsuse 2011/695/EL (ärakuulamise eest vastutava ametniku ülesannete ja pädevuse kohta teatavates konkurentsimenetlustes (ELT L 275, 20.10.2011, lk 29) edaspidi „otsus 2011/695/EL“) artiklitele 16 ja 17.

(2) Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, 4.1.2003, lk 1) edaspidi „määrus 1/2003“).
(13)

Aspeni probleemne käitumine algas mais 2012 väga suurte hinnatõusudega, mis sageli olid mitusada protsenti, nii et hinnad saavutasid taseme, mis andis alust kahtlustada, et need on enamikul riiklikel turgudel liiga kõrged.
Arvamus, mille konkurentsi piiravaid kokkuleppeid ja turgu valitsevat seisundit käsitlev nõuandekomitee esitas 5. veebruaril 2021 kell 10.30–12.30 (cet (1)) peetud koosolekul otsuse eelnõu kohta, milles käsitletakse Juhtumit AT.40394 – ASPEN

Raportöör: Kreeka

(EMPs kohaldatav tekst)

(2021/C 435/02)

Nõuandekomitee (15 liikmesriiki – 13 poolthäält ja kaks erapooletut ) nõustub komisjoniga, et menetluse võib lõpetada nõukogu määruse (EÜ) nr 1/2003 artikli 9 lõike 1 kohase otsusega, nagu on kirjeldatud otsuse eelnõus.

3.

Nõuandekomitee (15 liikmesriiki – 13 poolthäält ja kaks erapooletut ) nõustub komisjoniga, et pakutud kohustused on sobivad, vajalikud ja proportsionaalsed ning tuleks muuta õiguslikult siduvaks, nagu on sätestatud otsuse eelnõus.